АҞӘА, нанҳәа 8 – Sputnik. Аԥсны ахада Аслан Бжьаниеи аԥснытәи аделегациеи ашәҭқәеи ашәҭрқьақьақәеи шьҭарҵеит Цхьынвал аԥсадгьыл ахьчаҩцәа рбаҟа амҵан.
Иара убас, иахьа имҩаԥгахоит 2008 шықәсазы қырҭтәыла ақәылаҩ иааха раԥхьа издызкылаз Урыстәылатәи абжьаҟазаратә мчқәа ахьыҟаз аҭыԥ аҟны.
Аслан Бжьаниа зхадараҿы дыҟоу аԥснытәи аделегациа нанҳәа 6 рзы Аахыҵ Уаԥстәыла инеит 2008 шықәсатәи ахҭысқәа 13 шықәса рхыҵра иазку Аахыҵ Уаԥстәыла имҩаԥысуа ауснагӡатәқәа рылахәхаразы.
Қырҭтәыла нанҳәа 8 2008 шықәса рзы Аахыҵ Уаԥстәыла иақәлеит, аҳҭнықалақь Цхинвали ааигәа-сигәа иҟаз анхарҭатә ҭыԥқәеи зегь ҟәыбаса ишьҭарҵеит. Иҭахон ауааԥсыра, Аахыҵ Уаԥстәыла ажәлар х-уахахымшк аҿагылара ҟарҵон. Ақәылаҩ сааҭқәак рыла атәыла шьаҭанкыла ақәхра шигәҭакызгьы, илымшеит.
Урыстәыла Аахыҵ Уаԥстәыла ауааԥсыра рыхьчаразы ар ареспублика иаланагалеит. Москва нанҳәа 26 2008 шықәса рзы Аԥсныи Аахыҵ Уаԥстәылеи рсуверинитет азханаҵеит. Аԥсни Аахыҵ Уаԥстәылеи рхадацәа акырынтә иазгәарҭахьеит, ҳреспубликақәа разхаҵара аҳәынҭқаррақәа рхьыԥшымра иахьа ишьақәгылаз аҭагылазаашьа аанарԥшуеит, ари азҵаара еиҭахәаԥшӡом.
Иара убас шәаԥхьар шәылшоит:
- Бжьаниа дрылахәын 2008 шықәса нанҳәамзатәи ахҭысқәа ирызкыз агәалашәаратә усмҩаԥгатәқәа
-
-